Лъчезар Станчев
Ех, да може!

chitanka.info

Ех, да може ягодите, бате,

едри да растат като домати!

Ех, да може зиме над площада

ситна захар вместо сняг да пада!

Ех, да може лете от чешмата

да тече боза за нас, децата!

Щях боза да пия до насита!

Няма мама да ми е сърдита,

че изял съм ягодите от паницата

и че съм облизал захарницата…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.